Okawix:Okawix-doc.item0/sr-ec

Први кораци с Окавиксом:

Када покренете програм по први пут, приметићете траку с алаткама на врху прозора, испод траке поље за претрагу а испод поља за претрагу, с леве стране, оквир за управљање корпусом а с десне — главни оквир. То вам омогућава да изаберете језике садржаја (познате као архиве или корпус ) које желите да преузмете и читате ван мреже. Можете изабрати колико год језика желите.

На пример, изаберите српски па кликните на Изабери језике.

Приказаће се списак свих архива за наведени језик. Поред тога, нудимо вам могућност и да затражите стварање архиве свог мрежног места. Само унесите адресу е-поште и мрежног места и кликните на Захтевај.

Изаберите дугме Преузми за архиву коју желите да читате ван мреже. Окавикс вам нуди да сачувате архиву на тврдом диску.

Можете изабрати и да преузмете архиву са сликама или без њих.

Кликните на Постави. Изабрана архива ће тада бити сачувана и њена главна страна ће бити приказана у главном оквиру. У левом оквиру ће назив архиве бити додат на списак архива који су смештени на диску.

Чланци ове архиве се сада могу читати ван мреже.